พงษ์สิทธิ์ คำภีร์ - วิกิพีเดีย

# พงษ์สิทธิ์ คำภีร์

### จากวิกิพีเดีย สารานุกรมเสรี

สารานุกรมประเทศไทย
...
พงษ์สิทธิ์ คำภีร์

พงษ์สิทธิ์ คำภีร์ เกิดเมื่อวันที่ 2 พฤศจิกายน พ.ศ. 2510 ที่ จ.หนองคาย โดยมีพ่อเป็นผู้ช่วยแพทย์ในโรงพยาบาล ที่อยู่ใกล้บ้าน พงษ์สิทธิ์เรียนหนังสือจบจากภาคอีสานที่บ้าน ก็เดินทางเข้าสู่กรุงเทพมหานคร ด้วยความตั้งใจที่จะเป็นนักดนตรี โดยมีนักดนตรีที่นับถือและชื่นชอบใน 2 คน คือ สุรชัย จันทิมาธร (หงา คาราวาน) และ เล็ก คาราบาว (ปรีชา ชนะภัย) ในระยะแรกได้ร่วมงานกับคาราวานโดยเป็นนักดนตรีในวง จนในที่สุดก็ได้ออกอัลบั้มชุดแรกในปี พ.ศ. 2533 ชื่อชุด " ถึงเพื่อน " กับบริษัทรถไฟดนตรี แต่ไม่ถือว่าประสบความสำเร็จเท่าไหร่นัก

พงษ์สิทธิ์ คำภีร์ เริ่มเป็นที่รู้จักในปีถัดมา คือ ปี พ.ศ. 2534 จากเพลง ตลอดเวลา ในอัลบั้ม " เสือตัวที่ 11 " และเป็นที่รู้จักมากขึ้นจากหลายเพลงในอัลบั้มชุดถัดมา " บันทึกการเดินทาง " ไม่ว่าจะเป็น คิดถึง, โรงเรียนของหนู, เธอ...ผู้เสียสละ, ไทรโศก, แม่ เป็นต้น

พงษ์สิทธิ์ คำภีร์ มีชื่อเล่นว่า " ปู " แต่บางครั้งแฟนเพลงจะนิยมเขาว่า " คำภีร์ " ตามชื่อนามสกุลที่เจ้าตัวเรียกตัวเองในแต่ละอัลบั้ม โดยในปี พ.ศ. 2536 พงษ์สิทธิ์ ก็ออกอัลบั้มชุดต่อมา คือ " มาตามสัญญา " มีเพลงที่เป็นที่รู้จักกันคือเพลง สุดใจ, ไถ่เธอคืนมา และ มาตามสัญญา ที่ได้มีโอกาสร่วมร้องกับเล็ก คาราบาว ศิลปินรุ่นพี่ที่เขาชื่นชอบอีกด้วย โดยช่วงปีนั้น พงษ์สิทธิ์ได้รับความนิยมสูงสุด จึงได้มีโอกาสเปิดการแสดงคอนเสิร์ตใหญ่ครั้งแรกขึ้น ใช้ชื่อว่า " เปิด - ปิด สัญญา " ขึ้นที่เอ็มบีเค ฮอล มาบุญครอง เซนเตอร์

หน้าปกอัลบั้ม ปลั๊กหลุด อัลบั้มอะคูสสติกที่ออกร่วมกับ เล็ก คาราบาว (พ.ศ. 2536)

พงษ์สิทธิ์ คำภีร์ เป็นนักร้องที่มีโทนเสียงไพเราะ มีลูกคอก้องกังวาล เป็นเอกลักษณ์เฉพาะตัว ดังนั้นเพลงที่เป็นที่นิยมและรู้จักของแฟนเพลงมาจนถึงปัจจุบัน มักจะเป็นเพลงช้า เนื้อหาซึ้ง ๆ บรรยายถึงความรักหรือความเหงาเป็นต้น ตามรายชื่อดังที่ได้กล่าวมาในข้างต้น และในส่วนของเพลงเร็ว ที่เป็นที่รู้จักกันดีได้แก่ หนุ่มน้อย, ยอดชาย, ทองดี ทองเค, นักแสวงหา เป็นต้น

ปัจจุบัน ด้วยสภาพกระแสดนตรีในประเทศไทยเปลี่ยนไป ชื่อเสียงและผลงานของพงษ์สิทธิ์ คำภีร์ เริ่มสร่างซาความนิยมและกล่าวถึงลง แต่พงษ์สิทธิ์ก็ยังได้ผลิตงานออกมาเป็นระยะ ๆ และผลงานของเขาก็ยังคงเป็นที่นิยมของกลุ่มแฟนเพลงเพื่อชีวิตอยู่เหมือนเดิม

## [แก้] ดูเพิ่ม

- การขับไล่ ทักษิณ ชินวัตร ให้ลาออกจากตำแหน่งนายกรัฐมนตรี

## [แก้] ลิงก์ภายนอก

- เวบไซต์ของพงษ์สิทธิ์ คำภีร์

ดึงข้อมูลจาก "http://th.wikipedia.org../../../%E0%B8%9E/%E0%B8%87/%E0%B8%A9/%E0%B8%9E%E0%B8%87%E0%B8%A9%E0%B9%8C%E0%B8%AA%E0%B8%B4%E0%B8%97%E0%B8%98%E0%B8%B4%E0%B9%8C_%E0%B8%84%E0%B8%B3%E0%B8%A0%E0%B8%B5%E0%B8%A3%E0%B9%8C.html".

หมวดหมู่: นักร้องไทย | นักดนตรีเพื่อชีวิต

##### Views

- บทความ
- อภิปราย
- รุ่นปัจจุบัน

##### ค้นหา